মালদ্বীপ
মালদ্বীপ বা মালদ্বীপ প্রজাতন্ত্র (, "ধিবেহী রাজ্যে জুমহূরিয়া") ভারত মহাসাগরের একটি দ্বীপ রাষ্ট্র। এর রাজধানীর নাম মালে। দক্ষিণ এশীয় আঞ্চলিক জোট সার্ক এর সদস্য। অপরূপ সৌন্দর্যের লীলাভূমি এ দেশ বিশ্বের সবচেয়ে নিচু দেশ। পর্যটনের জন্য বিখ্যাত এ দেশের সমুদ্রপৃষ্ঠ থেকে সর্বোচ্চ উচ্চতা মাত্র দুই দশমিক তিন মিটার এবং গড় উচ্চতা মাত্র এক দশমিক পাঁচ মিটার। এক হাজার দুই শ’রও বেশি ছোট ছোট দ্বীপ নিয়ে গঠিত মালদ্বীপ।
মালদ্বীপের মন্ত্রিসভা
মালদ্বীপের মন্ত্রিসভা () হচ্ছে মালদ্বীপ প্রজাতন্ত্রের সর্বোচ্চ প্রশাসনিক শাখা; যা রাষ্ট্রপতি, উপ-রাষ্ট্রপতি, এ্যটোর্নি জেনারেল এবং মন্ত্রিদের সমন্বয়ে গঠিত হয়। রাষ্ট্রপতি মন্ত্রিসভার প্রধান।